**Ministru kabineta noteikumu projekta „Grozījumi Ministru kabineta 2016. gada 31. maija noteikumos Nr. 345 „Darbības programmas „Izaugsme un nodarbinātība” 8.3.2. specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.1. pasākuma ”Atbalsts nacionāla un starptautiska mēroga pasākumu īstenošanai izglītojamo talantu attīstībai” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir pagarināt atbalsta periodu un precizēt finansējuma izmantošanas mērķus izglītojamo individuālo kompetenču attīstībai. Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2016.gada 31.maija noteikumos Nr. 345 „Darbības programmas „Izaugsme un nodarbinātība” 8.3.2. specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.1. pasākuma „Atbalsts nacionāla un starptautiska mēroga pasākumu īstenošanai izglītojamo talantu attīstībai” īstenošanas noteikumi”” (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu.Noteikumu projekts sagatavots pēc Izglītības un zinātnes ministrijas (turpmāk – ministrija) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 31. maija noteikumi Nr. 345 „Darbības programmas „Izaugsme un nodarbinātība” 8.3.2. specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.1. pasākuma „Atbalsts nacionāla un starptautiska mēroga pasākumu īstenošanai izglītojamo talantu attīstībai” īstenošanas noteikumi” (turpmāk – MK noteikumi) tiek grozīti ar mērķi nodrošināt pasākumu izglītojamo talantu attīstībai norisi tiešsaistē, mācību līdzekļu iegādi, lai nodrošinātu izglītojamo sagatavošanās procesu starptautiskiem pasākumiem, un pagarināt 8.3.2.1. pasākuma „Atbalsts nacionāla un starptautiska mēroga pasākumu īstenošanai izglītojamo talantu attīstībai” (turpmāk – 8.3.2.1. pasākums) īstenošanas periodu.8.3.2.1. pasākums tiek īstenots kopš 2016. gada, sniedzot atbalstu izglītojamiem dalībai mācību priekšmetu olimpiādēs un zinātniskajos konkursos Latvijā un ārvalstīs.Reaģējot uz COVID - 19 krīzes izaicinājumiem un valstī noteikto mācību īstenošanu attālināti, izglītības sistēmā esošajam izglītības pasākumu piedāvājumam izglītojamiem ar augstu sasniegumu potenciālu nepieciešamas izmaiņas norises formāta izmaiņās un saturā, kas ļauj pasaulē ieviesto drošības noteikumu laikā nodrošināt pasākumu pieejamību talantīgiem izglītojamiem tiešsaistes formā.Ārkārtas situācijas ietvaros mācību priekšmetu olimpiādes un zinātniskos konkursus ir nepieciešams īstenot gan nepārraudzītas, gan pārraudzītas tiešsaistes formā. No piecpadsmit mācību priekšmetu olimpiādēm līdz 2020.gada septembrim tikai piecām (fizika, ģeogrāfija, bioloģija, ķīmija, ekonomika) mācību priekšmetu olimpiādēm ir vairāku gadu norises prakse tiešsaistē (no 2019. gada eksperimentāli tiešsaistē ir iekļautas arī latviešu valodas un vēstures mācību priekšmetu olimpiādes). Šāda tiešsaistes īstenošana ir īpaši sarežģīta mācību priekšmetiem ar specifiskām prasībām attiecībā uz datu ievadi (matemātikas formulas, svešvalodu rakstības prasības) un turpmākai digitalizācijai nepieciešams attīstīt arī datu ievades kvalitāti. Vienlaikus ikviena mācību priekšmeta olimpiādes ieviešana tiešsaistes režīmā palielina dalībnieku skaitu vismaz par 10%, tādējādi paplašinot vispārējās izglītības izglītojamo iespējas paaugstināt savas zināšanas ārpus mācību satura apguves procesa. Papildu sarežģītību rada nepieciešamība ieviest arī tiešsaistes pasākumu uzraudzības rīkus, kas, izmantojot mākslīgā intelekta algoritmus, analizē tiešsaistē dalībnieka uzvedību, iespējamu digitālu palīgresursu izmantošanu un ziņo par iespējamiem ētikas pārkāpumiem un ļauj arī tiešsaistē nodrošināt godīgus sacensības noteikumus visiem dalībniekiem. Lai nodrošinātu attālināto pasākumu dalībnieku uzraudzību, no 2020.gada 13.marta 8.3.2.1.pasākuma ietvaros pasākumu norises vietnē edu.lu.lv bija nepieciešams ieviest uzraudzības jeb proktoringa risinājumus.Šāda procesu digitalizācija 8.3.2.1. pasākuma ietvaros prasa jaunus tehniskus un satura vajadzībām attīstāmus risinājumus un metodoloģijas, kā arī atbalstu pedagogiem, kas ikdienā attīsta izglītojamo ar augstu sasniegumu potenciālu prasmes, jo mainās uzdevumu tipoloģijas un metodes to izpildei (piemēram, pārnesot iepriekš dabā veiktus praktiskos laboratorijas darbus digitālā vidē), kas iepriekš projektā nebija paredzēta un būtiski palielina satura un tehnisko risinājumu izstrādē nepieciešamo ekspertu darba apjomu, kā arī laiku eksperimentālai aprobācijai. Lai nodrošinātu šādu izstrādi, ir nepieciešami divi mācību gadi pilna cikla tehniskai izstrādei un ieviešanai, paredzot vienā mācību gadā ne vairāk kā divu mācību priekšmetu olimpiāžu digitalizāciju, lai kvalitatīvi nodrošinātu to aprobāciju, pašvaldību gatavību tiešsaistes režīma nodrošinājumam (datorklases, atbalsts) un dalībnieku drošības prasību ievērošanu.Ārkārtas situācijas ieviešana arī mainījusi starptautisko mācību priekšmetu olimpiāžu norises veidu, ieviešot tiešsaistes formu to norisei, un arī turpmākās tendences pasaulē liecina par to, ka digitālie risinājumi pakāpeniski tiks ieviesti izglītojamo konferenču norisē, līdz ar to alternatīvo norišu formu attīstība notiek atbilstoši pasaules tendencēm.Lai nodrošinātu attālinātu pasākumu norisi, 8.3.2.1.pasākuma ietvaros nepieciešams iegādāties attālinātu risinājumu platformu (piemēram, ZOOM) licences un rast risinājumus tālākiem pasākumu norises procesiem.2020. gadā ārkārtas situācijas ieviešana arī ietekmē zinātniski pētnieciskās darbības pasākumu mērķus, aizstājot un papildinot izglītojamo veiktos vairāku gadu pētniecības projektus ar tādiem pasākumiem kā hakatoniem un čempionātiem, kur noteiktām zinātniskajām vai pētniecības problēmām tiek meklēti ātri un pielietojami risinājumi. Daudzi tematiskie virzieni saistīti ar COVID-19, taču arī turpmāk šādu pasākumu nodrošinājums būs būtisks, lai attīstītu izglītojamo iesaisti un spēju piedāvāt savu redzējumu aktuālo pētniecības problēmu risināšanā. Latvijai līdz šim pieredze šādu hakatonu un robotikas/elektronikas čempionātu rīkošanā vairāk ir bijusi balstīta uz specifiskām iniciatīvām un līdz ar to pieejama ierobežotam dalībnieku lokam. Attīstot šādu pasākumu pieredzi, nepieciešama šo pasākumu aprobācija un pielāgošana, t.sk., nodrošinot iespējas izglītojamiem pēc dalības šādos nacionālos pasākumos piedāvāt iespēju piedalīties starptautiskā mērogā. Atsevišķos starptautiskos pasākumos nepieciešama akreditācija, kuru Latvija var veikt 2020./2021. mācību gadā. Lai nodrošinātu iespēju arī dalībniekiem piedalīties šajos pasākumos vismaz secīgi divus mācību gadus, nepieciešams projekta īstenošanas pagarinājums līdz 2023. gada 31.decembrim, jo 2022./2023. mācību gada starptautisko pasākumu norise plānota 2023. gada vasaras un rudens periodā.Noteikumu projekts paredz:1) grozījumu MK noteikumu 22.2.5. apakšpunktā, grozot un papildinot tā saturu ar nosacījumu, ka informācijas tehnoloģiju sistēmas uzturēšanas izmaksas (tai skaitā licenču izmaksas) un arī informācijas tehnoloģiju risinājumu izstrādes izmaksas, kā arī testēšanas izmaksas informācijas tehnoloģiju sistēmām tiek nodrošinātas MK noteikumu 20.1. un 20.2 .apakšpunktā minētās atbalstāmās darbības īstenošanai, t.i., atbalstam izglītojamo zinātniski pētnieciskajai darbībai, visu līmeņu mācību priekšmetu olimpiāžu organizēšanai un izglītojamo dalībai starptautiskās mācību priekšmetu olimpiādēs. Licenču iegādes un informācijas tehnoloģiju risinājumu izstrādes un ieviešanas izmaks**as** nepieciešams attiecināt no 2020.gada 13.marta, kad ar Ministru kabineta 2020. gada 12. marta rīkojumu Nr. 103 “Par ārkārtējās situācijas izsludināšanu” Latvijā pirmo reizi tika izsludināta ārkārtas situācija;2) grozījumu MK noteikumu 22.2.6.11. apakšpunktā, paredzot iespēju 8.3.2.1. pasākuma ietvaros, papildu vielu, šķīdumu un materiālu iegādei laboratorijas darbu un eksperimentu veikšanai, iegādāties arī mācību līdzekļus (t.sk., literatūru), kas ir nepieciešami izglītojamo sagatavošanās procesam dalībai nacionāla un starptautiska līmeņa mācību priekšmetu olimpiādēs un konkursos, bet nav pieejami Latvijas bibliotēkās un šādu resursu pieejamība nodrošinātu līdzvērtīgas sagatavošanās iespējas olimpiāžu dalībskolu izglītojamajiem;3) grozījumu MK noteikumu 28. punktā, nosakot 8.3.2.1. pasākuma ietvaros īstenotā projekta „[Nacionāla un starptautiska mēroga pasākumu īstenošana izglītojamo talantu attīstībai](https://visc.gov.lv/visc/projekti/esf_8321.shtml)” īstenošanas perioda pagarināšanu par 12 mēnešiem līdz 2023. gada 31. decembrim.8.3.2.1.pasākuma īstenošanas perioda pagarināšana, kā arī mācību līdzekļu un licenču iegāde un ieviešana tiek nodrošināta esošā finansējuma ietvaros un papildus finansējums netiek piešķirts.MK noteikumu grozījumi ir labvēlīgi finansējuma saņēmējam, tie sniedz iespēju izmantot pieejamos finanšu līdzekļus izglītojamo talantu attīstībai. Tiesiskais regulējums ietekmē Valsts izglītības satura centru (turpmāk – VISC), kas 8.3.2.1. pasākuma ietvaros ir finansējuma saņēmējs un Centrālo finanšu un līgumu aģentūru (turpmāk – CFLA), jo nepieciešams veikt grozījumus vienošanās par projekta īstenošanu, bet tas būtiski nepalielina administratīvo slogu. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts šo jomu neskar. |
| 4. | Cita informācija | Nepieciešami grozījumi 8.3.2.1. SAM finansējuma saņēmēja VISC noslēgtajā vienošanās par projekta īstenošanu ar CFLA. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē atbildīgo iestādi – ministriju, VISC un CFLA. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. |  Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē nodrošināta, ievietojot informāciju par noteikumu projektu ministrijas tīmekļvietnē [www.izm.gov.lv](http://www.izm.gov.lv) (sadaļā Aktualitātes → Sabiedrības līdzdalība → Sabiedriskajai apspriešanai nodotie normatīvo aktu projekti → Sabiedrības līdzdalība → Sabiedriskajai apspriešanai nodotie normatīvo aktu projekti 2021. g.) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot viedokli elektroniski uz elektronisko pasta adresi: pasts@izm.gov.lv. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties noteikumu projekta izstrādē, sniedzot atzinumu un viedokli par noteikumu projektu. |
| 3. | Sabiedrības līdzdalības rezultāti | Netika saņemti sabiedrības pārstāvju atzinumi vai viedoklis. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija (pilda atbildīgās iestādes funkcijas), VISC (finansējuma saņēmējs), CFLA (pilda sadarbības iestādes funkcijas). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošo institūciju likvidācija vai reorganizācija. Noteikumu projekta izpildei nav ietekmes uz iesaistīto institūciju cilvēkresursiem, funkcijām un uzdevumiem. |
| 3. | Cita informācija | Nav. |

Izglītības un zinātnes ministre I.Šuplinska

Vizē:

Valsts sekretārs J.Volberts

S.Zvirbule, 67097974

Signe.Zvirbule@izm.gov.lv